**ПОДРУЧНИ ФУДБАЛСКИ САВЕЗ СРЕМ**

**ИЗВРШНИ ОДБОР ПФС СРЕМ**

Број: 3/2023 Сремска Митровица, 17.07.2023.

На основу члана 71. Статута Подручног Фудбалског савеза Срем

и члана 9. Правилника о фудбалским такмичењима ФСС, Извршни одбор ПФС

Срем на 3. (трећој) седници одржаној 17.07.2023.године  усвојио

**П Р О П О З И Ц И Ј Е** 

**Такмичења за Међуопштинске лиге Срем 2023/24**

**ОПШТЕ ОДРЕДБЕ**

**Члан 1**.

Пропозицијама такмичења МОЛ одређују се услови организовања и правила за спровођење такмичења.

Пропозицијама се ближе уређују питања: руковођење такмичењем,календар, начин такмичења и распоред утакмица; делегати, судије, тренери и званични представници клубова ; записник утакмице, игралиште, играчи и дресови; организација утакмице; право наступа играча; утврђивање идентитета и лекарски прегледи играча; жалбе на одигране утакмице и регистрација утакмица; утврђивање пласмана; дисциплински прекршаји, забрана одигравања утакмица на одређеном игралишту и забрана наступања суспендованог клуба; обнављање лиге; признања; финансијске одредбе и службени билтен.

У случају да су неке од одредби ових Пропозиција у супротности са Правилником о фудбалским такмиченјима ФСС, другим општим и појединачним актима органа ФСС који имају обавезујући карактер, примењиваће се одредбе из тих прописа, аката и одредби.

**Члан 2.**

Организатор такмичења у МОЛ ИСТОК и ЗАПАД је Подручни Фудбалски савез Срем.

Седиште ПФС Срем је у Сремској Митровици, Вељка Петровића бб.

**Члан 3.**

На територији Подручног фудбалског савеза Срем установљава су две Међуопштинске лиге ИСТОК и ЗАПАД са 14 (четрнаест) клубова , коју сачињавају клубови ФС Града Ср. Митровица и Општинских фудбалских савеза по Одлуци ИО ПФС Срем који су на крају такмичарске сезоне 2022/23 сачували статус члана МОЛ ИСТОК и ЗАПАД, прваци Општинских лига и ГФС Сремска Митровица, , екипа која је  Одлуком ИО ПФС Срем стекла статус члана МОЛ Срем ИСТОК и ЗАПАД.

**Пропозиције такмичења Сремске фудбалске лиге – 2023/24**

**Члан 4.**

У такмичењу МОЛ Срем ИСТОК и ЗАПАД могу учествовати клубови који испуњавају обавезни минимум за рад са млађим категоријама играча односно услове за обављање стручно педагошког рада у клубовима утврђене у Основном правилнику о стручно педагошком раду у организацијама ПФС Срем.

 Одлуке о испуњавању услова из претходног става доносе надлежни органи ПФС Срем

Према првом тиму клуба који не извршава стручно-педагошке услове посебно у погледу  учешћа у такмичењу примениће се мере из  ДП ФСС.

**Члан 5.**

Клубови МОЛ Срем ИСТОК и ЗАПАД обавезно учествују у такмичењу кадетских и пионирских тимова које организује Подручни фудбалски савез Срем и Општински фудбалски савези у складу са Правилником о стручно-педагошком раду.

**II РУКОВОЂЕЊЕ ТАКМИЧЕЊЕМ, КАЛЕНДАР, НАЧИН** **ТАКМИЧЕЊА И РАСПОРЕД УТАКМИЦА**

**Члан 6.**

Такмичењем у МОЛ Срем ИСТОК и ЗАПАД руководе инокосни органи за такмичење , суђење и дисциплински поступак.

Органи за такмичење и дисциплински поступак су надлежни првостепени такмичарски односно дисциплински орган. Надлежни другостепени такмичарски и дисциплински орган је Комисија Извршног одбора ПФС Срем за жалбе.

Одлуке о организацији, надлежности, начину рада и именовању органа из претходног става доноси Извршни одбор ПФС Срем.

**Члан 7.**

Календар такмичења у МОЛ Срем ИСТОК и ЗАПАД доноси Извршни одбор ПФС Срем у оквиру календара свих степена такмичења и других званичних утакмица и турнира Подручног фудбалског савеза Срем за јесењи односно пролећни део првенства.

**Члан 8.**

Начин такмичења у МОЛ Срем ИСТОК и ЗАПАД је бод систем 26. кола, по 13. у јесењем односно пролећном делу такмичарске сезоне. Сваки клуб са осталим клубовима у лиги игра две утакмице , као домаћин и као гост.

Распоред утакмица односно такмичарски бројеви клубова одређују се жребом најкасније петнаест дана пре почетка такмичарске сезонe

Приликом жребања клубови из истог места или насеља у непосредној близини могу захтевати такмичарске бројеве који обезбеђују да не буду домаћини у истом колу.

  Првоименовани клуб у распореду утакмица је домаћин утакмице.

Утакмице МОЛ Срем ИСТОК и ЗАПАД играју се по правилу **суботом и** **недељом.**

**Све утакмице у последња два кола такмичарске сезоне играју се истог** **дана у** исто време.

**Пропозиције такмичења Сремске фудбалске лиге – 2023/24 2**

Изузетно, уз сагласност оба клуба надлежни орган може дати одобрење да се поједине утакмице полседња два кола играју у раније утвђено време, под условом да исход такве утакмице ни теоретски не може утицати на пласман других клубова.

**Члан 9.**

Распоред одигравања утакмица-датум и место играња, игралиште, час почетка утакмице и делегате одређује надлежни орган за такмичење, а судије надлежни судијски орган из члана 6. ове Одлуке.

Кад се стекну услови из члана 17. и 18. Правилника о фудбалским такмичењима орган за такмичење ће, на захтев клуба, изменити распоред одигравања утакмице, а изузетно и у другим оправданим ситуацијама , с тим да промена времена и места играња утакмице не буде на штету других заинтересованих клубова нити у корист клуба који тражи измену термина утакмице. О одлагању утакмице клубови морају бити обавештени писмено у року од 72 сата пре термина одређеног за почетак утакмице која се одлаже.

Одложена утакмица игра се , по правилу, пре одигравања утакмице наредног кола такмичења.

Комесар за такмичење може, пре одигравања првенствених утакмица, или у краћем року, а према достављеном захтеву, донети одлуку да се првенствена утакмица одложи, због оправданих разлога који су наступили без кривице клубова учесника (невреме, обилне падавине (снег-киша), епидемија, болести играча, саобраћајне несреће једне од екипа учесница утакмице, ванредне ситуације друштвених немира већих размера на територију клубова учесника, немогућност да се спроведу прописане мере безбедности за одигравање првенствених утакмица и сл.).

**III ДЕЛЕГАТИ РУКОВОДСТВА ТАКМИЧЕЊА**

**Члан 10.**

Делегати руководства такмичења у МОЛ Срем ИСТОК и ЗАПАД имају врховни надзор на утакмицама.

Листу делегата МОЛ Срем ИСТОК и ЗАПАД, на предлог органа за такмичење усваја Извршни одбор ПФС Срем.

Делегат нема право да се меша у одлуке судија.

Делегат утакмице је дужан да познаје Пропозиције такмичења у МОЛ Срем ИСТОК и ЗАПАД, Правилник о фудбалским такмичењима, Правила фудбалске игре и друге прописе фудбалске организације и обавезан је да учествује у раду семинара које руководство такмичења организује пре почетка јесењег односно пролећног дела такмичарске сезоне.

Делегат је обавезан да комплетан извештај са утакмице сачини најкасније у року од 48 сати од завршетка утакмице са комплетном пратећом документациом путем Информационог система КОМЕТ.

Делегат утакмице је дужан да дође у просторије клуба домаћина један сат пре почетка заказане утакмице.

У случају недоласка делегата на утакмицу или његове спречености у току утакмице дужност ће обавити судија утакмице.

**Пропозиције такмичења Сремске фудбалске лиге – 2023/24 3**

**I V СУДИЈЕ**

**Члан 11.**

Листу судија МОЛ Срем ИСТОК и ЗАПАД, на предлог Извршног одбора С т р у к о в н е организације судија ПФС Срем усваја Извршни одбор ПФС Срем.

Судије утакмица МОЛ Срем ИСТОК и ЗАПАД дужни су да, поред Правила фудбалске игре и других прописа у вези са ПФИ, познају Пропозиције такмичења МОЛ Срем ИСТОК и ЗАПАД, Правилник о фудбалским такмичењима и друге прописе фудбалске организације.

 Судија утакмице је дужан да путем Информационог система КОМЕТ у записник о одиграној утакмици унесе све неопходне информације са утакмице (резултат, стрелце, изречене опомене, искључења играча и осталих актера утакмице, замене играча итд.) и све остале евентуалне примедбе и да записник верификује најкасније 30 минута од завршетка утакмице.

**V ТРЕНЕРИ**

**Члан 12.**

Тренер и помоћни тренер могу обављати дужност на утакмицама Сремске МОЛ Срем ИСТОК и ЗАПАД уз дозволу за рад у одређеном клубу издату од Организација фудбалских тренера.

Након што клуб поднесе документацију потребну за лиценцирање тренера и помоћног тренера а овлашћено лице клуба исту унесе у Информациони систем КОМЕТ администратор лиге верификоваће тренера и помоћног тренера у информационом систему КОМЕТ.

У техничком простору тренер мора имати идентификациону картицу коју издаје руководство такмичења.

Клуб који на више од 2 (две) утакмице нема тренера са дозволом за рад подлеже одговорности према члану 97. ДП ФСС.

**VI  ПРЕДСТАВНИЦИ КЛУБА**

**Члан 13.**

Након што клуб поднесе документацију потребну за лиценцирање представника клуба а овлашћено лице клуба исту унесе у Информациони систем КОМЕТ администратор лиге верификоваће представника клуба у информационом систему КОМЕТ.

Представник клуба домаћина дужан је да делегату утакмице преда оверену пријаву утакмице или обавештење о надлежном органу МУП-а, регистарски број возила за хитне лекарске интервенције са именом возача, списак редара.

**Пропозиције такмичења Сремске фудбалске лиге – 2023/24 4**

**VII ЗАПИСНИК УТАКМИЦЕ**

**Члан 14.**

  За сваку првенствену утакмицу обавезно се сачињава записник о одиграној  утакмици према обрасцу који утврђује ФСС а који је доступан преко  информационог система КОМЕТ и који представља званичну платформу за израду записника и извештаја са утакмице.

    Овлашћено лице клуба обавезно је да најкасније 1 сат пре почетка утакмице у Информациони систем КОМЕТ унесе састав екипе са заменицима играча и службена лица која ће се налазити у рестриктивном преостору а исти верификује најкасније 30 минута пре почетка утакмице.

  Уколико се по верификацији записника на загревању повреди играч, клуб може тражити да се у записник промени и место тог играча унесе нов играч.  Повређени играч не може бити више у записнику утакмице и мора напустити ограђени део терена за игру.

  Делегат утакмице је дужан да, у случају изрицања дисциплинских мера пре почетка, у току и после утакмице (искључења играча и удаљавања са терена других лица унетих узаписник или судијске пријаве инцидената), у просторије за сачињавање записника саслуша учеснике и узме њихове изјаве.

  Ако се у подацима унетих у записник утврди грешка, Комесар за такмичење ће извршити исправку по службеној дужности или на захтев заинтересованих страна.

**VII ИГРАЛИШТЕ И ОЦЕНА ПОДОБНОСТИ ТЕРЕНА**

**Члан 15.**

Клубови МОЛ Срем ИСТОК и ЗАПАД, морају имати сопствено игралиште за одигравање утакмица, или склопљен споразум оверен са другим клубом или више клубова , где ће играти своје утакмице, достављен у ПФС пре извлачења распореда и за све пријављене терене мора имати решење о пријему терена за МОЛ не старије од 5 година.

Игралишта морају бити регистрована од надлежне комисије Извршног одбора ПФС Срем за одигравање утакмица Подручног степена или надлежног органа за утакмице вишег степена такмичења, сагласно Правилима фудбалске игре и Правилнику о стручно-педагошком раду у организацијама ПФС Срем.

Решење о регистрацији игралишта истиче се у просторији у којој се саставља записник утакмице.

**Члан 16.**

Клуб домаћин – организатор утакмице је обавезан да припреми терен подобан за игру .

Судија који је одређен да води утакмицу у присуству капитена оба тима одлучује о неподобности терена за игру. Одлуку о неподобности терена за игру судија утакмице саставља записник у просторијама клуба и доставља га делегату утакмице који га са осталим документима уноси у систем КОМЕТ.

 

**Пропозиције такмичења Сремске фудбалске лиге – 2023/24 5**

**IX**   **ИГРАЧИ - НАЈМАЊИ БРОЈ И ЗАМЕНЕ**

**Члан 17.**

Утакмица МОЛ Срем ИСТОК и ЗАПАД, може почети ако клубови наступе најмање са по седам (7) играча.

Играчи који не наступе од почетка утакмице могу накнадно ући у игру сагласно Правилима фудбалске игре и уколико су пре почетка утакмице унети у записник.

**На утакмицама** МОЛ Срем ИСТОК и ЗАПАД**, могу се извршити измене 5**

**(пет) играча у 3 (три) прекида утакмице, пауза између два дела утакмице се не рачуна као прекид.**

**X      ДРЕСОВИ – БОЈА И БРОЈЕВИ**

**Члан 18.**

Клубови МОЛ Срем ИСТОК и ЗАПАД, пре почетка такмичарске сезоне, приликом жребања такмичарских бројева, пријављују боју дресова у којима ће наступати на утакмицама.

На утакмици МОЛ Срем ИСТОК и ЗАПАД играчи два тима не могу наступити у дресовима исте или сличне боје.Клуб домаћин има право првенства ако наступа у пријављеној боји(пријава код извлачења парова) у својим дресовима али мора госту позајмити своју резервну гарнитуру а гост је дужан домаћину надокнадити трошкове економа и прања истих у износу од 5000,00 дин. Које има измирити најкасније 3 дана по одигравању утакмице а уколико исте не измири клуб дужник се суспендује до измирења обавезе.

Сви клубови су дужни да најкасније 2 (два) дана пре почетка утакмице унесу у КОМЕТ тачно боје опреме (дрес, шортс, штуцне) у којој ће наступати.

Обе екипе су дужне да прилагоде боје опреме вратара тако да се разликују од обе екипе.

**Члан 19.**

Играчи који наступају на утакмицама МОЛ Срем ИСТОК и ЗАПАД, на дресовима морају имати бројеве који одговарају бројевима играча уписаних у записнику утакмице.

Прописана величина бројева на дресовима је висина 25 и ширина 5 цм.

**XI ОРГАНИЗАЦИЈА УТАКМИЦЕ**

**Члан 20.**

За организацију утакмице МОЛ Срем ИСТОК и ЗАПАД одговоран је клуб домаћин.

Клуб домаћин је дужан да обезбеди тере-игралиште регистровано од надлежног органа ПФС Срем, ограђено и припремљено за одигравање првенствене утакмице према правилу фудбалске игре.

Клуб домаћин, као оранизатор утакмице, мора створити услове за рад и безбедност унутар и око игралишта пре, за време и после утакмице и да обезбеди:

* *За сваку утакмицу писано обавештење – пријаву надлежном органу*

*МУП-а у року који одреди тај орган, а које домаћи клуб предаје делегату пре почетка утакмице, која се уноси у систем КОМЕТ.*

**Пропозиције такмичења Сремске фудбалске лиге – 2023/24 6**

* *клуб домаћин је дужан да обезбеди приступ интернету гостујућем клубу, судији утакмице и делегати.*
* *клуб домаћин је дужан да делегату утакмице стави на располагање образац записника о одигравању утакмице и да обезбеди рачунар да се записник укуца у информациони систем КОМЕТ који представља званичну платформу за израду записника а по верификацији записника и састава екипа, записник одштампа и достави делегату утакмице и представнику гостујуће екипе.*
* *ако клуб домаћин нема пријаву – Обавештење МУП-а утакмица се неће играти а утакмица ће се регистровати сходно члану 48 Правилника о фудбалским такмичењима ФС Србије.*
* *комесара за за безбедност и редарску службу – по процени организатора.*
* *Након што клоб поднесе документацију потребну за лиценцирање Комесара за безбедност а овлашћено лице клуба исту унесе у информациони систем КОМЕТ администратор лиге верификоваће комесара за безбедност у информациони систему КОМЕТ.*
* *Здравствену заштиту и дежурно возило, делегат је дужан да пре почетка утакмице изврши идентификацију здравственог радника на основу издате лиценце. У колико здравствени радник није присутан утакмица се неће играти.*
* *Након што клуб поднесе документацију потрбну за лиценцирање здравственог радника (доктор,физиотераперут) а овлашћено лице клуба исту унесе у информациони систем КОМЕТ администратор лиге верификоваће здравственог радника у информационом систему КОМЕТ.*
* *Довољан број скупљача лопти*
* *Три фудбалске лопте одговарујећег квалитеа*
* *Да се на игралишту не продаје пиће у стакленој амбалажи.*
* *Безбедан боравак гостујућег клуба и службених лица пре, за време и после утакмице све до одласка из места одигравања утакмице.*

**Члан 21**

У ограђеном делу игралишта – у техничком простору могу се налазити лица уписана у записник : највише седам заменика играча у спортској опреми, тренер и помоћни тренер са дозволама за рад у спортској опреми, званични представник клуба, лекар и физиотерапеут са овлашћењима или лиценцама руководства такмичења.

**Пропозиције такмичења Сремске фудбалске лиге – 2023/24 7**

На месту одређеном за делегата утакмице или његовој близини могу бити и клубски комесари за безбедност, а у ограђеном делу игралишта фото и радио репортери и представници органа МУП-а.

**XII**  **ПРАВО НАСТУПА**

**Члан 22.**

Право наступа на утакмицама МОЛ Срем ИСТОК и ЗАПАД имају играчи који су напунили 17 (седамнаест) година живота, а који су то право стекли по одредбама Правилника орегистрацији статусу и трансферу играча (*Службени лист ФСС“Фудбал“, ванредни број 3 од 16.06.2011.)* под условом да су лиценцирани за ту такмичарску годину путем система КОМЕТ унете лиценце, доказ о лекарском прегледу и доказ о плаћеној чланарини. На оригиналном лиценцном документу  не могу накнадно бити дописивани играчи и такви играчи биће третирани као да немају лиценцу.

На утакмицама могу наступити и играчи који су напунили 16 година живота, уз специјални лекарски преглед оверен од надлежног органа за регистрацију који мора бити унесен у информациони систем КОМЕТ.

У МОЛ Срем ИСТОК и ЗАПАД није дозвољен наступ страним играчима. Одредбе Одлуке о ограничавању броја страних играча у домаћем такмичењу (  *Службени лист ФСС“Фудбал“, ванредни број 1/2010.)*

Суспендовани играчи односно играчи који издржавају казну или аутоматску казнузабране играња немају право наступа.

Право наступа утврђује делегат.

**Члан 23.**

На утакмицама МОЛ Срем ИСТОК и ЗАПАД у такмичарској 2023/24 сезони клубови су обавезни започети утакмицу са најмање 1(један) бонус играч, а бонус играч сматраће се играчи рођени 01.01.2004. године и млађи..

Уколико екипа нема једног бонус играча рођеног 01.01.2004. године и млађег утакмица се неће играти.

Уколико се у току првог полувремена утакмице врши замена бонус играча, н а након његовог изласка из игре у његовом тиму не би остао обавезан број бонус играча, уместо њега у игру може ући само бонус играч, односно играч рођен 01.01.2004. и млађи.

Уколико се у току првог полувремена повреди млађи (бонус) играч а у резерви нема млађег (бонус) играча екипа ће завршити полувреме са 10 (десет) играча, а замену повређеног играча може извршити почетком другог полувремена.

  Уколико се у првом делу утакмице из игре буде искључен бонус играч клуб није у обавези да изврши замену и уведе бонус играча како би у саставу имао бонус играча.

**Пропозиције такмичења Сремске фудбалске лиге – 2023/24 8**

**XII УТВРЂИВАЊЕ ИДЕНТИТЕТА ИГРАЧА**

**Члан 24.**

Идентитет играча и заменика играча уписаних у записник утврђује делегат на основу записника утакмице када га верификује овлашћено лице клуба у информационом систему КОМЕТ.

Уколико се идентитет играча не може извршити преко слике у записнику утакмице, играч је дужан да идентитет докаже личном картом или пасошем.

Представник клуба од делегата утакмице може тражити да се изврши идентификација играча док год судија не означи крај утакмице.

Уколико представник клуба затражи идентификацију одређеног играча или више њих, делегат утакмице обавестиће помоћног судију а овај у првом прекиду судију утакмице да ти играчи морају доказати идентитет путем личне карте или пасоша у паузи између два дела утакмице или одмах пошто судија означи крај утакмице.

Ако играч или више њих за кога се тражила идентификација немају документа код себе делегат ће их сликати са судијом утакмице, појединачно и слику доставити као документ преко система КОМЕТ надлежном органу који ће извршити идентификацију.

Ако у свом извештају делегат констатује да није био у могућности да изврши идентитет играча поступиће се у складу са чланом 61. став 1 тачка 6 Правилником о фудбалским такмичењима ФС Србије.

Идентитет играча и заменика играча уписаних у записник који нису стигли до почетка утакмице делегат ће утврдити непосредно пре њиховог уласка у игру односно приликом њиховог уласка у технички простор.

**XIV**   **ЛЕКАРСКИ ПРЕГЛЕД ИГРАЧА**

**Члан 25.**

Играчи који учествују у таакмичењу МОЛ Срем ИСТОК и ЗАПАД морају да прођу лекарки преглед ради утврђивања способности за игру и морају бити оглашени за способне.

Клуб је дужан да у информационом систему КОМЕТ унесе образац јединствене потврде о извршеном лекарском прегледу који прописује ФСС – ФСВ – ПФС Срем за играче оверен од стране медицинск установе и лекара који је извршио преглед, са јасно истакнутим дтумом обаљања прегледа и назнаком на коју се полусезону односи.

Рок важности лекарског прегледа је шест месеци и мора бити унесен у информациони систем КОМЕТ.

Све потврде обављеном лекарско прегледу за прбви део сезоне престају да важе дана 31.12.2023 године

Потврде о обављеном лекарском прегледу за други део сезоне престају да важе на дан 30.06.2024 године.

Играч који није лекарски прегледан, односно који није обновио лекарски преглед у одређеном временско року, или коме је од стране лекара забрањено играње као и играч коме лекарски преглед није унет у информациони систем КОМЕТ не може наступати на јавној утакмици.

**Пропозиције такмичења Сремске фудбалске лиге – 2023/24 9**

Лекарске прегледе играча могу обављати доктори који су за то овлаштени Законом о спорту Републике Србије и Правилником о медицинској заштити чланова ФСС.

Уколико је код играча унесен неки други документ сматраће се да играч нема лекларски преглед иако се налази на списку који је унет код других играча. .

Специјални лекарски преглед обавља комисија здравствене спортске установе а налаз оверава орган за регистрацију и мора бити унесен у информациони систем КОМЕТ.

Специјални лекарски преглед важи 6 (шест) месеци за играче са навршених 16 година, за наступ у првом тиму.

Са важећим специјалним лекарским прегледом играч може наступити и у случају да је истекао рок важности редовног прегледа.

**XV ЖАЛБЕ НА ОДИГРАНЕ УТАКМИЦЕ**

**Члан 26.**

Жалбе на одигране утакмице у првом степену, по свим основама,решава надлежни орган за такмичење.

Жалба се мора уложити у року два дана од дана одигравања утакмице, са документом о уплаћеној такси.

Уколико рок за улагање жалбе истиче у недељу или на државни празник продужава се до наредног радног дана.

Неблаговремено уложене жалбе, необразложене, нетаксиране или недовољно таксиране односно неблаговремено таксиране биће одбачене.

При оцени благовремености жалбе важи датум поштанског жига препоручене пошиљке или доказа о непосредној предаји жалбе односно новчане уплатнице.

**Члан 27.**

Свака жалба у првом степену мора бити решена у року петнаест дана од дана пријема жалбе, изузев ако су жалбени разлози у надлежности другог органа. Утом случају решавање жалбе се одлаже до коначне одлуке надлежног органа.

Уколико такмичарски орган не поступи у смислу одредбе из претходног става, подносилац жалбе има право жалбе другостепеном органу – Комисији Извршног одбора ПФС Срем за жалбе у наредном року осам дана од дана истека рока у коме је првостепени орган био дужан да донесе одлуку.

Другостепена одлука мора бити донета у року петнаест дана од дана пријема жалбе .

Ако другостепени орган не поступи у смислу члана 27. сматра се да жалба није усвојена, а непосредно оштећена страна има право да поднесе одговарајући правни лек Спортском арбитражном суду у Лозани (ЦАС) у складу са одредбама Статута ПФС Срем.

**Пропозиције такмичења Сремске фудбалске лиге – 2023/24 10**

**Члан 28.**

Изузетно, за утакмице последња два кола такмичарске сезоне рокови за улагање жалби су – у првом степену један дан по одиграној утакмици, а у другом степену два дана по пријему првостепене одлуке.

 Ако другостепени орган не поступи у смислу члана 28. сматра се да жалба није усвојена, а непосредно оштећена страна има право да поднесе одговарајући правни лек Спортском арбитражном суду у Лозани (ЦАС) у складу са одредбама Статута ПФС Срем.

**XVI РЕГИСТРАЦИЈА УТАКМИЦЕ**

**Члан 29.**

Утакмице МОЛ Срем ИСТОК и ЗАПАД, региструје надлежни орган за такмичење постигнутим резултатом у року од 3 дана од дана одигравања, изузев утакмица на које је уложена жалба и за које постоји основ за регистрацију по службеној дужности 3-0 (пар-форфе).

Рок за регистрацију утакмице на коју је уложена жалба продужава се до доношења одлуке по жалби односно до правоснажности те одлуке.

**XVII УТВРЂИВАЊЕ ПЛАСМАНА**

**Члан 30.**

Пласман  клубова на табели одређује се збиром освојених бодова .

Победа у утакмици МОЛ Срем ИСТОК и ЗАПАД вреднује се са три бода, а нерешен резултат са два – по један бод сваком тиму, а тим који је изгубио остаје без бодова.

Табела МОЛ Срем ИСТОК и ЗАПАД: место (пласман), назив клуба, број одиграних утакмица, број победа, нерешених и изгубљених утакмица, број датих и примљених погодака (гол разлика) и број бодова.

Уколико тимови освоје исти број бодова одлучује разлика између датих и примљених голова. У случају да је разлика једнака боље место на табели заузима тим који је постигао више голова, а ако су постигли исти број голова онда деле места која им припадају.

Изузетно, ако је реч о месту које одлучује првака, као и о месту које одлучује о преласку у виши или нижи степен такмичења укључујући и утакмице доигравања (квалификације, бараж и слично), у случају да два или више тимова имају исти збир освојених бодова, пласман на табели одређује се на основу додатне помоћне табеле од резултата који су постигнути у међусобним утакмицама.

**Пропозиције такмичења Сремске фудбалске лиге – 2023/24 11**

Пласман на додатној помоћној табели, утврђује се:

**За два клуба:**

* Број добијених бодова на утакмицама између та два клуба,
* Ако је једнак број бодова – боља гол разлика између постигнутих и примљених голова на утакмицама између тих клубова,
* Ако је и даље исто стање – боља гол разлика на свим утакмицама,
* Ако је и даље исто стање – већи број голова постигнутих на свимутакмицама,
* Ако је и даље исто стање – боље место на табели „Фер Плеја“ ,
* Ако је и даље исто стање – извлачење (жреб) који ће извршити Комесар за такмичење лиге .

**За Више од два клуба:**

* број добијених бодова на утакмицама између тих клубова
* ако је једнак број бодова – боља гол разлика између постигнутих и примљених голова на утакмицама између тих клубова,
* ако је и даље исто стање – већи број постигнутих голгова на утакмицама између тих клубова,
* ако је и даље исто стање – боља гол разлика на свим утакмицама,
* ако је и даље исто стање – већи број голова постигнутих на  на свим утакмицама,
* ако је и даље исто стање – боље место на табели „Фер Плеја“ после

прелиминарне фазе,

* ако је и даље исто стање – извлачење (жреб) које ће извршити Комесар за такмичење лиге.

.

**XVIII ДИСЦИПЛИНСКИ ПРЕКРШАЈИ**

**Члан 31.**

О дисциплинским прекршајима играча, стручних и спортских радника у клубовима МОЛ Срем ИСТОК и ЗАПАД одлучује надлежни орган из члана 6.

ових Пропозиција.

Искључени, удаљени или пријављени играч односно стручни или спортски радник дужан је да се после утакмице јави делегату ради саслушања.

Уколико наведена лица не поступе у смислу одредбе из претходног става или, у року од три дана од дана одигравања утакмице, не доставе изјаву дисциплинском органу сматраће се да су саслушани.

**Пропозиције такмичења Сремске фудбалске лиге – 2023/24 12**

**Члан 32.**

На првенственим утакмицама немају право наступа играчи који

се налазе под суспензијом, казном забране играња и аутоматском казном због добијених 4, 6, 8. итд. опомена.

Играч издржава аутоматску казну забране играња након добијања 4 (четири) опомене.

Аутоматскуказну забране играња једне првенствене утакмице насталу због добијене 4 (четири) опомене, играч издржава на првој наредној првенственој утакмици.

Након оствареног бонуса од 4 (четири) утакмице и паузе, играч следећу казну забране играња издржава после две опомене, а потом после сваке друге опомене издржава се аутоматска казна забрана играња на једној утакмици.

Играчу који је завршио првенство са једном, две, три, пет, итд. опомена, а његов клуб наступа на утакмицама баража, или из било ког разлога наставља такмичење, опомене и аутоматска казна забрана играња после добијених 4, 6, 8 итд. опомене се не бришу, већ играч са њима започиње утакмице баража или наствка такмичења.

Опомене из једне не преносе се у наредну такмичарску сезону, као ни аутоматска казна забране играња после добијених 4,6, 8. итд. опомена изречена у последњем колу или последњој утакмици претходне такмичарске сезоне.

Ако играч на утакмици добије дисциплинску меру – опомену и на истој буде искључен због добијања друге опомене, играч се дисциплински кажњава због искључења, а опомене се не евидентирају.

Опомене изречене у такмичењу МОЛ Срем ИСТОК и ЗАПАД током исте такмичарске сезоне, као и аутоматска казна забране играња због изречених 4, 6, 8 итд. опомена преносе се из клуба у клуб само ако играч у току исте такмичарске сезоне пређе у клуб исте лиге, осим по завршетку такмичарске сезоне.

Тренер, помоћни тренер, представник клуба, доктор и физиотерапеут којима на утакмицама Сремске лиге буде показан жути картон аутоматски ће без права бирања бити кажњен:

* после четвртог жутог картона – забрана наступа на 1 утакмици
* после сваког наредног другог жутог картона (шестог, осмог, десетог итд.) – забрана наступа на 1 утакмици.

**XIX ЗАБРАНА ОДИГРАВАЊА УТАКМИЦА НА ОДРЕЂЕНОМ ИГРАЛИШТУ**

**Члан 33.**

Клуб (тим) кажњен забраном играња утакмица на одређеном игралишту или игралиштима одређеног подручја дужан је да, најкасније три дана пре распоредом утврђеног термина одигравања утакмице, такмичарском органу пријави игралиште регистровано за утакмице подручног или вишег степена такмичења на којем ће се

**Пропозиције такмичења Сремске фудбалске лиге – 2023/24 13**

одиграти утакмица, стим да игралиште мора обавезно бити на ПОДРУЧЈУ ПФС Срем.

Забрана одигравања утакмице примењује се на сва игралишта на територији општине фудбалског савеза којем припада клуб и на друга игралишта удаљена најмање 30 километара од седишта кажњеног клуба односно од игралишта – места прекршаја. Гостујући клуб мора бити обавештен о месту одигравања утакмице најкасније 48 часова пре времена утврђеног за почетак утакмице.

Казна забране одигравања утакмица на одређеном игралишту односи се на првенствене и куп утакмице тима (селекције) који је проузроковао изрицање такве дисциплинске мере.

**XX ЗАБРАНА НАСТУПАЊА СУСПЕНДОВАНОГ КЛУБА**

**Члан 34.**

Суспендовани клуб односно тим не може наступати на јавној утакмици .

Уколико се клуб налази под суспензиом и та суспензија није скинута у петак до 14 часова (уторак до 14часова за кола која се играју средом) Kомесар за такмичење ће такву утакмицу отказати.

Ако је утакмица отказана због суспензије једног клуба иста ће се регистровати службеним резултатом за противнички клуб а клуб ће бити кажњен према ДП ФСС.

**XXI ПРЕДАВАЊЕ УТАКМИЦЕ**

**Чл. 35.**

Клуб који неоправдано не дође на утакмицу губи је са 3:0 (пар – форфе) и кажњава се према одредбама ДП ФСС.

**Чл. 36.**

Клуб који у току такмичења два пута неоправдано не одигра утакмице, искључује се из даљег такмичења и подлеже одговорности по одредбама ДП ФСС.

**Чл. 37.**

Поред тога клуб је дужан да надокнади следеће трошкове другом клубу, према рачунима, који се утврђују на следећи начин: путне трошкове за 25 лица, ако је реч о клубу који је гостовао, односно ефективне трошкове око организовања утакмице (припрема стадиона, трошкови суђења и делегата, организација редарске службе, службе обезбеђења, за штампање улазница и сл.).

**Чл. 38.**

Образложени захтев са спецификацијом трошкова чију накнаду тражи, са документацијом клуб је дужан да достави у два примерка, најкасније у року од 5 дана од дана када противник није дошао на утакмицу. Захтеви за надокнаду трошкова, који стигну после овог рока неће се узимати на разматрање.

Одлуку о висини накнаде трошкова доноси Kомесар за такмичење.

**Пропозиције такмичења Сремске фудбалске лиге – 2023/24 14**

**XXI ОБНАВЉАЊЕ ЛИГА**

**Члан 39.**

По завршетку такмичарске сезоне и утврђеног коначног пласмана клубова

МОЛ Срем ИСТОК и ЗАПАД првопласирани тј. прваци МОЛ Срем ИСТОК и ЗАПАД улазе директно у Сремску фудбалску лигу а другопласирани клубови МОЛ Срем ИСТОК и ЗАПАД међусобно играју бараж утакмицe, где победник бараж утакмица улази у Сремску фудбалску лигу.  Утакмице баража се играју у недељу-недељу по завршетку првенства, извлачи се домаћинство где је првоизвучени клуб домаћин. У случају идентичног резултата(победе,број голова изводе се пенали без продужетака .)

У МОЛ Срем ИСТОК и ЗАПАД лигу по завршетку сезоне 2023/2024. улазе првопласирани клубови из Општинских фудбалских лига (Шид, Рума, Ириг, Инђија, Стара Пазова и Пећинци) и ГФС Сремске Митровица.

Из МОЛ Срем ИСТОК и ЗАПАД обавезно испада последње пласирани клуб, прелази у нижи ранг, а такође ако је потребно по пласману и онолико клубова да би био потребан број од 14 клубова ( после враћања клубова из Сремске лиге који су изгубили статус као и клубова који су пласманом напредовали из Општинских лига).

**Члан 40.**

Кад клуб одустане од такмичења у току такмичарске сезоне из лиге у нижи степен такмичења прелази један клуб мање, али у сваком случају најслабије пласирани клуб (последњи) прелази у одговарајућу фудбалску лигу, не рачунајући клуб који је одустао од такмичења.

Уколико се пре почетка такмичења из било којих разлога укаже слободно место или слободна места у МОЛ Срем ИСТОК и ЗАПАД, то место или места ће се попунити на основу одредби Одлуке о начину попуњавања слободних места у фудбалским и футсал лигама на нивоу територијалних фудбалских савеза чланова ФСС (Службени лист ФСС «Фудбал» број 6/2022) и на основу Одлуке ИО ПФС Срем.

Уколико се са одређеним клубом пре почетка првенства не може ступити у контакт или се дође до релевантних сазнања да се клуб неће такмичити ИО ПФС Срем ће у циљу очувања инегритета такмичења попунити лигу у складу са Пропозицијама такмичења.

**XXII ПРИЗНАЊА**

**Члан 41.**

Подручни фудбалски савез Срем , по завршетку такмичарске сезоне, првопласираним клубовима у МОЛ Срем ИСТОК и ЗАПАД додељује пехаре у трајно власништво.

**Пропозиције такмичења Сремске фудбалске лиге – 2023/24 15**

**XXII ФИНАНСИЈСКЕ ОДРЕДБЕ**

**Члан 42.**

Приход од утакмица МОЛ Срем ИСТОК и ЗАПАД припада клубу домаћину-организатору утакмице, а гостујући клуб на одигравање утакмице путује о свом трошку.

Новчане накнаде службеним лицима за обављање дужности исплаћује клуб домаћин, у складу са одлуком Извршног одбора ПФС Срем.Накнаде службеним лицима могу се исплатити на текући рачун, а потврда о исплати обавезно се доставља такмичарском органу у року од 72 сата..

Клуб који не измири новчане надокнаде службеним лицима ни после 72 сата од одигране утакмице аутоматски је суспендован и не може играти наредну утакмицу.

Суспензија клуба се аутоматски укида уплатом новчаних накнада службеним лицима и обавештавањем надлежног такмичарског органа.

Уколико се утакмица не одигра службена лица (судије и делегат) имају право наплате само путних трошкова.

Ако надлежни орган одреди нови термин утакмице која није одиграна у редовном термину путне трошкове службених лица сноси клуб због ког је настала промена термина одигравња утакмица.

Клубови МОЛ Срем ИСТОК и ЗАПАД организатору такмичења уплаћују накнаду за програмске активности према одлуци ИО ПФС Срем за јесењи део првенства пре извлачења такмичарских бројева а за пролећни део пре почетка пролећног дела првенства 2023/2024..

Уколико клуб не испуни обавезу у наведеним терминима сматраће се да је одустао од такмичења.

Чланарину за играче (маркице), клубови регулишу у свом регистрационом савезу, а доказ о регулисаној чланарини мора бити унет у информациони систем КОМЕТ.

Клубови који нису измирили своје финансијске обавезе према ПФС Срем, другим савезима или организацијама, другим клубовима, тренерима и службеним лицима, према коначним одлукама надлежних органа, не могу започети такмичење у јесењем и пролећном делу такмичарске сезоне.

**Члан 43.**

Клубови учесници и непосредни организатори утакмице МОЛ Срем ИСТОК и ЗАПАД, осигуравају играче свих тимова који по том основу остварују права из осигурања.

ПФС Срем није одговоран за било коју повреду која се догоди играчу, службеном лицу или гледаоцу нити за било коју материјалну штету причињену физичком лицу или клубу приликом одигравања утакмице.

**Пропозиције такмичења Сремске фудбалске лиге – 2023/24 16**

**XXIV СЛУЖБЕНИ БИЛТЕН**

**Члан 44.**

Одлуке органа руководства такмичења МОЛ Срем ИСТОК и ЗАПАД објављују се у слуђбеном билтену.

О распореду, месту, датуму одигравања и часу почетка утакмица и делегираним службеним лицима клубови, делегати и судије обавештавају се преко сајта Подручног фудбалског савеза Срем и иформационог система КОМЕТ.

У службеном билтену објављују се резултати и одлуке о регистрацији утакмица, табела, Одлуке првостепених органа за такмичење и дисциплински поступак и одлуке другостепеног органа – Комисије ИО ПФС Срем за жалбе као саопштења – информација.

Извршног одбора Подручног фудбалског савеза Срем за жалбе као саопштења – информације ће бити и достављене путем поште.

Клубовима се посебно достављају одлуке првостепених органа са поуком о правном леку, осим одлука дисциплинског органа о кажњавању играча забраном играња одређеног броја утакмица и кажњавању других лица временском казном забране вршења функција мање од шест месеци и све коначне одлуке другостепеног органа.

**XXV ЗАВРШНЕ ОДРЕДБЕ**

**Члан 45.**

За све што није предвиђено овим Пропозицијама важе одредбе Правилника о фудбалским такмичењима , Дисциплинског правилника и других прописа

Фудбалског савеза Србије

**Члан 46.**

Усвајањем ових Пропозиција престају да важе Пропозиције такмичења у МОЛ Срем ИСТОК и ЗАПАД усвојене на Извршном одбору одржаном 18.07.2022. године.

. **Члан 47.**

Ове Пропозиције примењиваће се од такмичарске 2023/2024 сезоне

**Дана: 17.07.2023.године**.

**Председник ПФС Срем** *Велибор Катић с.р.*

**Пропозиције такмичења Сремске фудбалске лиге – 2023/24 17**